
    545400 SIGHIŞOARA
Str. Muzeului nr.7, Tel./Fax 0265 – 771278
H O T Ă R Â R E A NR. 189 
                                                              din 10 august 2022
        privind desfășurarea evenimentului gastronomic ”Street Food Fest Sighișoara”,

  în perioada 12 – 15 august 2022

Consiliul Local al Municipiului Sighişoara, întrunit în ședință extraordinară,
Luând act de proiectul de hotărâre, înregistrat cu nr. 22.322/07.07.2022 şi la Consiliul Local Sighișoara cu nr. 22.737/12.07.2022, de referatul de aprobare, înregistrat cu nr. 22.326/07.07.2022, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanţa de Urgenţă a Guvernului nr. 57/2019 privind Codul administrativ, cu modificările și completările ulterioare;

Având în vedere adresa înregistrată la Municipiul Sighişoara cu nr. 20.892/24.06.2022, prin care S.C. Swap Corp S.R.L. solicită sprijin pentru organizarea evenimentului gastronomic ”Street Food Fest Sighișoara”, în perioada 12 – 15 august 2022, în Municipiul Sighișoara, pe terenul aparținând domeniului public din Cetatea Medievală, respectiv Piața Muzeului (zona cuprinsă între Biserica Evanghelică și primărie) – 70 mp., Piața Muzeului (zona cuprinsă între Turnul cu Ceas și Casa Venețeană) – 20 mp., Piața Muzeului (zona de lângă Școala de Muzică) – 20 mp., Parcul Petofi Sandor – 30 mp., ”Piața Rățuștelor” – 150 mp., Piața Cetății (amplasarea scenei principale de 60 mp.) – 100 mp. suprafata totală, Strada Școlii – 20 mp., Piața Muzeului (zona cuprinsă între primărie și Turnul Fierarilor) – 20 mp., pentru desfășurarea secțiunilor artistice, culturale și interactive din cadrul evenimentului, de asemenea, în locațiile menționate anterior desfășurându-se și activități gastronomice din cadrul evenimentului;

Ținând cont de faptul că, este un festival gastronomic de tip Food Festival cu restaurante mobile, iar manifestarea completează în mod fericit calendarul evenimentelor culturale din municipiul nostru și ținând cont că, acest eveniment s-a desfășurat încă de la prima ediție sub auspiciile municipalității, precum și impactul major pe care acest eveniment îl are în promovarea imaginii Sighișoarei;

Având în vedere prevederile Hotărârii Consiliului Local Sighișoara nr. 91/28.04.2021 privind stabilirea impozitelor şi taxelor locale pentru anul 2022;

Văzând prevederile art. 858 și următoarele din Legea nr. 287/2009 privind Codul civil, republicat, cu modificările şi completările ulterioare, precum și cele ale Ordonanței de Urgență a Guvernului nr. 57/2019 privind Codul administrativ, cu modificările și completările ulterioare;
Având în vedere Raportul de specialitate al Serviciului Evidența Patrimoniului și Fond Locativ, înregistrat cu nr. 22.325/07.07.2022, prin care se propune şi se justifică oportunitatea organizării evenimentului gastronomic ”Street Food Fest Sighișoara”, în perioada 12 – 15 august 2022, în Municipiul Sighișoara, pe terenul aparținând domeniului public din Cetatea Medievală, respectiv Piața Muzeului (zona cuprinsă între Biserica Evanghelică și primărie) – 70 mp., Piața Muzeului (zona cuprinsă între Turnul cu Ceas și Casa Venețeană) – 20 mp., Piața Muzeului (zona de lângă Școala de Muzică) – 20 mp., Parcul Petofi Sandor – 30 mp., ”Piața Rățuștelor” – 150 mp., Piața Cetății (amplasarea scenei principale de 60 mp.) – 100 mp. suprafata totală, Strada Școlii – 20 mp., Piața Muzeului (zona cuprinsă între primărie și Turnul Fierarilor) – 20 mp., pentru desfășurarea secțiunilor artistice, culturale și interactive din cadrul evenimentului, de asemenea, în locațiile menționate anterior desfășurându-se și activități gastronomice din cadrul evenimentului;

Având în vedere avizele favorabile ale tuturor comisiilor pe domenii de specialitate;
În temeiul prevederilor art. 129 alin. (2) lit. „c”, alin. (6) lit. „a”, alin. (9) lit. „a” și „c” și alin. (14), art. 139 alin. (1) și alin. (3) lit. „g” și a art. 196 alin. (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,
         H O T Ă R Ă Ş T E:

Art. 1. (1) Se aprobă desfășurarea evenimentului gastronomic ”Street Food Fest Sighișoara”, organizat de S.C. Swap Corp S.R.L. în Municipiul Sighișoara, în perioada 12 – 15 august 2022.

(2) Se aprobă ca perimetrul de desfășurare al evenimentului să cuprindă domeniul public din Cetatea Medievală, astfel: Piața Cetății, Piața Muzeului, Parcul Petofi Sandor, ”Piața Rățuștelor” și Strada Școlii, potrivit planului de situație, anexa nr. 1 la prezenta hotărâre.

(3) Pe terenul aparținând domeniului public din Cetatea Medievală se va instala o scenă principală în suprafață de 60 mp. în Piața Cetății, pentru care se va percepe o taxă pentru ocuparea domeniului public, stabilită conform art. 3, lit. ”j” din Anexa nr. 8 a Hotărârii Consiliului Local Sighișoara nr. 91/28.04.2021, taxă pe care organizatorul o va achita la casieria Municipiului Sighişoara.
Art. 2. (1) Activitatea artistică și interactivă din cadrul evenimentului ”Street Food Fest Sighișoara” 2022, în perioada 12 – 15 august 2022, se va desfășura pe terenul aparținând domeniului public din Cetatea Medievală, astfel: Piața Muzeului (zona cuprinsă între Biserica Evanghelică și primărie) – 70 mp., Piața Muzeului (zona cuprinsă între Turnul cu Ceas și Casa Venețeană) – 20 mp., Piața Muzeului (zona de lângă Școala de Muzică) – 20 mp., Parcul Petofi Sandor – 30 mp., ”Piața Rățuștelor” – 150 mp., Piața Cetății (amplasarea scenei principale de 60 mp.) – 100 mp. suprafata totală, Strada Școlii – 20 mp., Piața Muzeului (zona cuprinsă între primărie și Turnul Fierarilor) – 20 mp., pentru care se va percepe o taxă pentru ocuparea domeniului public, stabilită conform art. 3, lit. ”j” din Anexa nr. 8 a Hotărârii Consiliului Local Sighișoara nr. 91/28.04.2021, taxă pe care organizatorul o va achita la casieria Municipiului Sighişoara.

(2) Este strict interzisă desfăşurarea oricăror activităţi de comerţ sau de prestări servicii de către comercianţii participanți la eveniment sau de către organizator, pe terenurile care fac exclusiv parte din perimetrul de desfășurare al evenimentului și unde se desfășoară activitatea artistică și interactivă.
Art. 3. (1) Activitatea de comerț se va desfășura numai în următoarele zone din perimetrul de desfășurare al evenimentului: alimentație publică – Piața Muzeului (zona dintre Biserica Evanghelică și primărie, zona dintre Turnul cu Ceas și Casa Venețeană, zona de lângă Școala de Muzică, zona dintre primărie și Turnul Fierarilor), Piața Cetății, Parcul Petofi Sandor, ”Piața Rățuștelor” și Strada Școlii.

(2) Pentru comercianţii care vor desfăşura activităţi de comerţ sau prestări servicii, în cadrul evenimentului ”Street Food Fest Sighișoara” 2022, se percepe o taxă pentru ocuparea domeniului public, stabilită conform Hotărârii Consiliului Local Sighișoara nr. 91/28.04.2021, taxă pe care comercianţii o vor achita la casieria Municipiului Sighişoara. De asemenea, pentru desfăşurarea activităţii comerciale, aceştia sunt obligaţi să obţină autorizaţia de funcţionare eliberată de către compartimentul de specialitate din cadrul Municipiului Sighișoara.

(3) Este strict interzisă desfăşurarea oricăror activităţi de comerţ sau de prestări servicii de către comercianţii cărora organizatorul evenimentului le permite participarea la acesta, pe terenurile care fac exclusiv parte din perimetrul de desfășurare al evenimentului, respectiv cele unde se desfășoară activitatea artistică și interactivă, menționate la art. 2 din prezenta. De asemenea este strict interzisă desfăşurarea oricăror activităţi de comerţ sau de prestări servicii de către comercianţii cărora organizatorul evenimentului le permite participarea la acesta, pe terenurile care fac exclusiv parte din perimetrul de desfășurare al evenimentului, fără îndeplinirea cumulativă a condiţiilor prevăzute la art. 3 alin. (1) și alin. (2) din prezenta, sens în care vor fi aplicate dispoziţiile legale sancţionatorii.
Art. 4. Se aprobă Regulamentul de organizare și desfășurare a evenimentului gastronomic ”Street Food Fest Sighișoara” în Municipiul Sighișoara, în perioada 12 – 15 august 2022, conform anexei nr. 2, parte integrantă din prezenta hotărâre.
Art. 5. Se încredinţează cu ducerea la îndeplinire a prevederilor prezentei hotărâri Primarul Municipiului Sighişoara, Serviciul Evidența Patrimoniului și Fondul Locativ, Serviciul Relaţii Publice și Comunicare, Biroul Public Cadastru, Topometrie și Administrare Terenuri Agricole și Forestiere, Compartimentul Autorizare Activități Economice și Susținerea Înființării Întreprinderilor Mici și Mijlocii, Serviciul Monitorizare Servicii de Utilități Publice, Guvernanță Corporativă și Transport Public Local, Compartimentul Situații de Urgență și Protecția Muncii, Serviciul Public Poliţia Locală din cadrul Municipiului Sighișoara și S.C. Swap Corp S.R.L.
Art. 6. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,

  

    Burghelea Bogdan - Ioan        
                                               Contrasemnează pentru legalitate
                                      SECRETARUL GENERAL al municipiului,

                                                    Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;
  1 ex. Direcția Arhitect Șef;

  2 ex. Serviciul Evidența Patrimoniului și Fond Locativ;
  1 ex. Biroul Logistic și Administrativ;

  1 ex. Serviciul Relaţii Publice și Comunicare;
  1 ex. Biroul Public Cadastru, Topometrie și Administrare Terenuri Agricole și Forestiere;
  1 ex. Compartimentul Autorizare Activități Economice și Susținerea Înființării Întreprinderilor Mici și Mijlocii;

  1 ex. Serviciul Monitorizare Servicii de Utilități Publice, Guvernanță Corporativă și Transport Public Local;

  1 ex. Compartimentul Situații de Urgență și Protecția Muncii;
  1 ex. Muzeul de Istorie;
  1 ex. Serviciul Public Poliţia Locală;
  1 ex. Compartimentul Centrul Național de Infomare și Promovare Turistică Sighișoara; 

  1 ex. S.C. Swap Corp S.R.L.
19 ex.  
B.A. 
